Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Jeruusalemma valitsus lükkas ühehäälselt tagasi
rahvusvahelised ettekirjutused seoses kahe riigi lahendusega.
Katar tunnistab, et Iisraeli-Hamasi läbirääkimistel
pantvangide vabastamise kokkuleppe sõlmimiseks on veel puudujääke.
Iisraeli kaitseminister: Hamasi juhtkond Dohas
on kaotanud igasuguse kontakti oma Gaza sektori kolleegidega.
Jeruusalemma poliitiline juhtkond on üksmeelne oma edasise tee osas -
tagastada kõik Iisraeli pantvangid nii kiiresti kui võimalik,
loobumata samas Iisraeli sõjaeesmärkidest
islamistliku Hamasi vastu Gaza sektoris.
Ameerika suuremate juudi ühenduste presidentide konverentsi
igaastasel kogunemisel Jeruusalemmas peetud kõnes
rõhutas Iisraeli peaminister Benjamin Netanyahu
solidaarsuse tähtsust juudi diasporaa ja juutide rahvusriigi Iisraeli vahel.
Olen näinud teid siin igal aastal,
kuid tänavu on kõik teisiti.
Tulete siia igal aastal, et väljendada oma solidaarsust Iisraeli riigiga,
diasporaa solidaarsust juudiriigiga,
kuid tänavu on see solidaarsus eriti oluline,
sest see on juudi rahva ja juudiriigi vahelise ühtsuse väljendus,
nii paljude meie maailma sõprade ja selle suure katsumuse vahel,
millega täna silmitsi seisame.
Iisraeli peaminister rääkis seejärel mõnedest 7. oktoobri julmustest,
mis sundisid Jeruusalemma sõda kuulutama.
Oleme seisnud silmitsi nii metsiku rünnakuga,
mis on enneolematu pärast holokausti.
Sellist juudi rahva vastu suunatud julmust pole me näinud
alates natside genotsiidist.
Nägime, kuidas lapsi mõrvati nende vanemate ees,
ja vanemaid nende laste ees;
kuidas naisi vägistati ja neil pärast pea maha raiuti.
Oleme näinud, kuidas noori aeti auku ja põletati elusalt;
nägime, kuidas need koletised röövisid emasid ja lapsi.
Nägime, kuidas nad rõõmustasid selle metsikuse üle,
mida isegi natsid keeldusid avalikustamast.
Kuidas nad tulid - need tapjad - go-pro-kaameratega,
et kuulutada maailmale, oma rahvale,
milliseks julmuseks ja ebainimlikkuseks nad on võimelised.
Kuratliku rõõmuga
näitasid nad neid mõrvarlikke, kohutavaid tegusid,
mis seab meid tohutu väljakutse ette;
ja meie väljakutse ja meie eesmärgi võib kokku võtta kahe sõnaga:
"Täielik võit!"
Peaminister Netanyahu jätkas üksikasjalikult,
et kuigi iga tsiviilohver on tragöödia, teeb IDF palju rohkem
kui nõuavad seaduslikud rahvusvahelised kohustused
tsiviilisikute kaitseks lahinguväljal,
nagu tunnistas USA erumajor John Spencer,
kes juhib praegu linnasõja uuringuid
USA Sõjaakadeemias West Point asuvas Moodsa Sõja Instituudis.
Sellega seoses sõitles Netanyahu Lõuna-Aafrika Vabariiki, kes süüdistas
Rahvusvahelises Kohtus Iisraeli genotsiidi kuritegudes.
Ta mõistis ka jõuliselt hukka Brasiilia presidendi Lula,
kes võrdles jultunult Iisraeli kaitsesõda
rahvusvaheliselt terrorirühmituseks määratletud Hamasi vastu
natside hirmutegudega Teise maailmasõja ajal.
Lõuna-Aafrika süüdistab meid genotsiidis.
Kas suudate ette kujutada?
LAV süüdistab meid genotsiidis, kui tegeleme kõige muu kui genotsiidiga
genotsiidse vaenlase vastu. Ja seda kordavad aeg-ajalt maailma juhid.
Täna võrdles Brasiilia president Iisraeli sõda Gazas
genotsiidse terrorirühmituse Hamasi vastu holokaustiga.
President Silva on häbistanud natside mõrvatud kuue miljoni juudi mälestust
ja on demoniseerinud juudiriiki kõige ägedama antisemiidi kombel.
Ta peaks häbi tundma!
Peaminister Netanyahu kasutas ka võimalust
rõhutada vajadust avaldada survet Katarile,
et see sunniks Hamasi nõustuma kokkuleppega,
mis näeks ette kõigi pantvangide viivitamatut tagastamist Iisraelile.
Pantvangide vabastamine on saavutatav jõulise sõjalise tegevuse
ja väga karmide läbirääkimiste kaudu.
See karm positsioon peab hõlmama surve avaldamist.
Ja surve avaldamist mitte ainult Hamasile,
vaid neile, kes saavad Hamasile survet avaldada, alustades Katarist.
Katar saab Hamasi survestada nii, nagu keegi teine ei saa.
Nad võõrustavad Hamasi juhte. Hamas sõltub neist rahaliselt.
Kutsun teid tungivalt avaldama survet Katarile Hamasi survestamiseks,
sest tahame, et meie pantvangid vabastataks.
Loodan, et jõuame peagi kokkuleppele
veel rohkemate pantvangide vabastamiseks.
Aga kokkuleppega või ilma, peame lõpetama töö, et saavutada täielik võit.
Oluline on rõhutada, et nädalavahetusel toimunud
iga-aastasel Müncheni julgeolekukonverentsil
väljendas Katari peaminister šeik Mohammed bin Abdulrahman al-Thani
skeptilisust edusammude suhtes seoses lõhedega seisukohtades.
Teate, aeg ei ole meie poolt.
Tegime viimastel nädalatel läbirääkimistel häid edusamme
ja oleme püüdnud jõuda kokkuleppele kahe osapoole vahel.
Siiski pole viimased päevad edenenud ootuspäraselt
ja usun, et endiselt on erimeelsusi.
Mainitud lõhe on seotud Hamasi nõudmiste pika nimekirjaga,
mis on Iisraeli jaoks teadaolevalt vastuvõetamatu.
Ja kuigi Hamas jääb oma seisukohas kangekaelseks,
kasvab Iisraeli tippkaitseametnike seas veendumus,
et kompromissitu seisukoha peamine põhjus tuleneb asjaolust,
et Hamasi juhtkond Gazas on olnud sisuliselt kättesaamatu.
Veelgi enam, Iisraeli kaitseministri Yoav Gallanti sõnul
otsib Kataris asuva Hamasi juhtkond
Yahya Sinwari asemele Gazas uut juhti.
Gaza peakorter ei vasta.
Seal pole kedagi, kellega rääkida, kui räägime välijuhtimisest.
Juhtkond välismaal otsib nüüd kodumaist juhtkonda, mis tähendab,
et on välja kuulutatud hange Gaza juhi kohale.
Pole ühtki osalejat, kes kontrolliks ega ühtki osalejat, kes tegutseks.
Seevastu teie võitlus,
ja kuigi viitan muidugi 98. diviisile ja selle brigaadidele,
puudutab see ka kõike seda, mis toimub 162. diviisi ja 143. diviisiga
sektori põhjaosas ja kaitseväes.
Tulemused on väga muljetavaldavad ja võime öelda,
et Khan Younise brigaad on võidetud.
Khan Younise brigaad ei tegutse enam sõjalise organisatsioonina.
Selle riismed olid aktiivsed kesklaagrites ja Rafah' brigaadis.
Nende ja nende täieliku likvideerimise vahel sõjalise üksusena, on IDFi otsus
Kõik. Samas, kui selle otsuse täidesaatmine on teie vastutusel.
Neil pole mingit võimalust saada ei Iraani ega rahvusvahelist abi.
Samal ajal kui IDF ootab Jeruusalemma poliitjuhtkonna otsust
sõjalise operatsiooni laiendamiseks Rafah' linna,
mis on Hamasi viimane kants Gaza sektoris;
ütles USA president Joe Biden,
et ta ootab Iisraelilt mis tahes massiivse maainvasiooni ärahoidmist,
kuna Washington taotleb jätkuvalt ajutist relvarahu.
Esiteks, mul on viimastel päevadel olnud Iisraeli peaministriga
põhjalikud vestlused, peaaegu tund aega.
Tegin ettepaneku ja tunnen kindlalt,
et vaja on ajutist relvarahu,
et pantvangid välja tuua.
Ja see käib. Loodan endiselt, et see õnnestub.
Samas loodan,
et iisraellased ei tee vahepeal
mingit massilist maasissetungi.
Nii et minu ootus on, et seda ei juhtu.
Vaja on ajutist relvarahu, et pantvangid tagasi saada...
Ja muide, oleme olukorras, kus on ka Ameerika pantvangid.
Ameerika kodanikke hoitakse pantvangis.
Seal pole ainult iisraellased. Seal on ka Ameerika pantvangid.
Ja teate, minu lootus ja ootus on, et saame pantvangilepingu
ja toome ameeriklased koju,
ja lepingu üle käivad läbirääkimised ja vaatame, kuhu see meid viib.
Samal ajal kui president Biden
soovib ilmselt peatada Iisraeli pealetungi Rafah'le,
et anda islamirühmitusele Hamas võimalus kokkuleppele jõuda;
rõhutas Iisraeli sõjakabineti minister Benny Gantz videoavalduses,
et kui kõiki pantvange kohe Iisraelile tagasi ei anta,
jätkab Iisrael sõdimist ka ramadaani ajal.
Ei tule isegi ühepäevast relvarahu, kui meie pantvange ei tagastata.
Võitlus jätkub igal juhul, kuni kõik meie eesmärgid on saavutatud.
On tähtis, et Hamasi terroristid ja nende juhid teaksid:
Gaza sektoris ei saa olema ühtegi ohutut varjupaika ei maa peal ega all.
Võitlus võib jätkuda ka läheneva ramadaani ajal.
Meie pantvangid kas tagastatakse või laiendame võitlust Rafah'sse,
ja teeme selleks ettevalmistusi. Töötame oma Egiptuse partneritega.
Eemaldame elanikud Rafah'st ja tegutseme.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja soovite aidata kulusid kanda,
hindaksime, kui kaaluksite annetuse tegemist.
Seda saab teha meie veebilehel www.tv7israelnews.com
Lisaks julgustan teid paluma rahu ja päästet Jeruusalemmale ja Iisraelile!
Olen Jonathan Hessen. Õnnistatud nädalat!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri